b"\n_START_ARTICLE_\nCompanyia d'Ostende\n_START_SECTION_\nHist\xc3\xb2ric\n_START_PARAGRAPH_\nEn l'objectiu de crear-se una nova via cap a la mar, a continuaci\xc3\xb3 de la clausura de la estuari de l'Escalda per part de les Prov\xc3\xadncies Unides (tractat de Utrecht de 1713), l'emperador Carles VI va encarregar al marqu\xc3\xa8s de Pri\xc3\xa9 de preparar el reglament d'una companyia mar\xc3\xadtima que tindria la seva base en els Pa\xc3\xafsos-Baixos meridionals a la ciutat d'Ostende. Aquesta companyia s'inspirava de la constituci\xc3\xb3 de companyies de les Prov\xc3\xadncies Unides, d'Anglaterra i de Fran\xc3\xa7a._NEWLINE_La primera nau de la Companyia de Ostende va arribar a Balasore, a Orissa, el 1719. El 13 d'agost de 1719 va establir una factoria a Cabelon (Kovalam) a la costa de Coromandel.  Va rebr\xc3\xa9 el 1721 un firman del nawab Murshid Kuli Khan autoritzant-la a establir una factoria a Bankibazar (avui Ichapur a Bengala Occidental), al costat dret del riu Hooghly i fortificar el recinte. S'hauria posat en activitat l'estiu del 1723 i com a resultat de les pressions urgents fetes pels anglesos i holandesos, el nawab va ordenar que les fortificacions fossin confiscades, cosa a la que els ostendesos es van negar. Va seguir un primer conflicte (sens dubte el 1724). L'atmosfera va restar hostil._NEWLINE_Mentrestant, el 19 de desembre de 1722, l'emperador va promulgar la carta de la Companyia General Imperial i Reial de les \xc3\x8dndies (tamb\xc3\xa9 anomenada Companyia Imperial d'Ostende o Kaiserliche Ostender Kompanie), establerta en els Pa\xc3\xafsos Baixos Austr\xc3\xadacs sota la protecci\xc3\xb3 de Sant Carles. Els vaixells viatjaren sota el pavell\xc3\xb3 imperial i reial. El capital de la companyia fou de 6 milions de florins, representats per 6.000 accions de 1.000 florins. La companyia\xc2\xa0 fou posada sota la direcci\xc3\xb3 de set directors domiciliats en els Pa\xc3\xafsos Baixos Meridionals._NEWLINE_El comer\xc3\xa7 va continuar - amb \xc3\xa8xit - malgrat els conflictes i l'hostilitat dels anglesos i dels holandesos. Les intrigues i pressions de les seves grans rivals van augmentar fins al punt que, al congr\xc3\xa9s de Aquisgr\xc3\xa0 de 1727, l'emperador del Sacre Imperi que havia perdut el suport dels regnes de les Espanyes, va haver d'acceptar certes restriccions. Si b\xc3\xa9 la factoria de Bankibazar fou confirmada, la carta imperial fou suspesa (31 de maig de 1727) i cap nau no hi va poder ser enviada des de Ostende durant set anys. El 5 de juliol de 1727 Banquibazar fou oficialment cedida a \xc3\x80ustria._NEWLINE_Els ostendesos van obtenir el perm\xc3\xads d'obrir una factoria a Balasore cosa que va rebre igualment el boicot dels anglesos i holandesos i aquests \xc3\xbaltims no van dubtar en pagar el fawjdar local perqu\xc3\xa8 expuls\xc3\xa9s els comerciants._NEWLINE_En 1730 les ribes del riu Hooghly (Hugli)\xc2\xa0 formiguejaven de venedors, desertors i aventurers europeus que buscaven fortuna, contractats per una o altra companyia. Un d'ells fou l'anver\xc3\xa8s Fran\xc3\xa7ois de Schonamille que es va arribar a declarar cap de Bankibazar. L'Emperador es va aliar amb els danesos, els suecs i els polonesos per formar una lliga. Schonamille va\xc2\xa0 buscar localment la negociaci\xc3\xb3 amb l'alian\xc3\xa7a anglo-holandesa per\xc3\xb2 sense \xc3\xa8xit._NEWLINE_Finalment, i a canvi de l'acceptaci\xc3\xb3 per l'Anglaterra de la Pragmatique Sanci\xc3\xb3, Carles VI va renunciar a la Companyia de Ostende i va posar oficialment final a les seves activitats (16 de mar\xc3\xa7 de 1731 al segon tractat de Viena). Aquesta decisi\xc3\xb3 no fou coneguda fins uns quants anys m\xc3\xa9s tard a Bengala. Les naus ostendeses arribaren regularment a Bankibazar fins al 1733 malgrat el bloqueig holand\xc3\xa8s. Un viatger franc\xc3\xa8s va comprovar el 1734 que la bandera imperial del Sacre Imperi flotava sobre la factoria de Bankibazar._NEWLINE_En la seva correspond\xc3\xa8ncia (entre 1735 i 1739) Dupleix fa encara esment de la Companyia d'Ostende per\xc3\xb2 per descriure'n la seva situaci\xc3\xb3 com desesperada. No t\xc3\xa9 ni diners ni naus. Fins al 1744 Schonamille i alguns uns altres ostendesos van viure de l'ajuda rebuda dels danesos i suecs. Vers el 1742 la factoria de Cabelon fou perduda._NEWLINE_En 1744, encoratjat pels holandesos, el fawjdar de Hooghly imposa una multa a Bankibazar per col\xc2\xb7lusi\xc3\xb3 amb els venedors marathes, c\xc3\xa0rrec negat per Schonamille que va refusar pagar. Va seguir un nou conflicte armat. Un primer atac de les forces del fawjdar fou rebutjat. Per\xc3\xb2 mancat de recursos Schonamille fou derrotat en un segon atac per forces refor\xc3\xa7ades que van ocupar la facyoria (5 de novembre de 1744). Bankibazar fou saquejada i la bandera imperial despenjada. Fou el final efectiu de Bankibazar i de la Companyia d'Ostende.  Schonamille  va fugir a  Birm\xc3\xa0nia on, sembla que va trobar la mort de manera violenta."